पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़।पंजाब एवं हरियाणा उच्च न्यायालय के नवनियुक्त मुख्य न्यायाधीश संजय कृष्ण कौल ने कहा है कि ग्रामीण न्यायालय व्यवस्था न्याय प्रणाली के लिए काफी फायदेमंद है और इससे त्वरित न्याय मिलने की संभावना बढ़ जाती है। यह प्रणाली कई क्षेत्रों में काफी हद तक कामयाब रही है।
वे आजयहां हरियाणा राजभवन में आयोजित एक सादे एवं आकर्षक समारोह में पंजाब एवं हरियाणा उच्च न्यायालय के चीफ जस्टिस के पद की शपथ लेने उपरांत पत्रकारों से बातचीत कर रहे थे।
पत्रकारों के सवालों का जवाब देते हुए उन्होंने कहा कि पंजाब एवं हरियाणा उच्च न्यायालय में मुख्य न्यायधीश के पद पर रहते हुए काफी चुनौतियां हैं। उन्होंने कहा कि न्यायाधीशों द्वारा मामलों का निपटान काफी उच्च है, परन्तु जजों की संख्या में कमी है। उन्होंने कहा कि वर्तमान में स्वीकृत 68 जजों के पदों के विरुद्घ 41 जज ही पंजाब एवं हरियाणा उच्च न्यायालय में है। उन्होंने बताया कि उच्च न्यायालय में 50 से 55 न्यायाधीशों की आदर्श संख्या होनी चाहिए।
उन्होंने कहा कि उनकी प्राथमिकता लम्बित मामलों को कम करने की रहेगी। उन्हें ने बताया कि पंजाब, हरियाणा और चंडीगढ़ के जिला न्यायालयों में 11.51 लाख मामले लम्बित हैं। उन्होंने बताया कि अगले एक वर्ष में लम्बित मामलों की संख्या 10 लाख से नीचे कर दी जाएगी। उन्होंने कहा कि लम्बित मामलों की संख्या में गिरावट आ रही है। उन्होंने कहा कि प्रत्येक जज के पास विभिन्न प्रकार के लम्बित मामले हैं, फिर भी निर्णय आ रहे हैं।
एक प्रश्न का उत्तर देते हुए उन्होंने कहा कि उच्च न्यायालय काफी बेहतरीन और पुरानी परम्परा है। उन्होंने कहा कि यहां काफी मजबूत और सहयोगी बार कौंसिल है। उन्होंने कहा कि इन्फ्रास्ट्रक्चर और अन्य चीजों को देखने के लिए मुझे कुछ दिन का समय लगेगा।
ग्राम न्यायालयों के संबंध में पूछे गए प्रश्न के उत्तर में उन्होंने कहा कि ग्राम न्यायालय चल रहे हैं। मिलियन सेंटर खोले गए हैं और इस प्रकार के संस्थान आ रहे हैं। जैसे कि इंडिया है।
उन्होंने कहा कि सरकार द्वारा वैकल्पिक विवाद समाधान को मजबूत करने पर जोर देना चाहिए, जो कि न्यायालयों के ऊपर पड़ रहे भार कम करेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn